ועדת העלייה, הקליטה והתפוצות, כנסת 20, פרוטוקול מספר 288, 2018-02-26 12:23

<אפרים נגוסה: > שלום לכולם, שלום לכבוד הרב, ראש מערך הגיור במשרד ראש הממשלה.

<אפרים נגוסה: אנחנו היום החלטנו לדון בנושא אי העברת התקציב למעטפת קליטה רוחנית לעולי אתיופיה במרכזי הקליטה.

<אפרים נגוסה: אני מחזיק בידי את החלטת הממשלה מס' 911 מ-11 לאוגוסט 2016, אני מפנה לסעיף 10, בטבלה יש תקציב שמוגדר "מעטפת רוחנית", אגף הגיור במשרד ראש הממשלה, מעטפת רוחנית, 2.6 מיליון ₪.

<אפרים נגוסה: הצטרפה אלינו חברת הכנסת לאה פדידה חברת ועדה וגם היא הצטרפה לסיור ביום חמישי באזור חיפה.

<אפרים נגוסה: אנחנו מקיימים דיון בנושא, אותם הדברים ששמעת שם במרכז הקליטה.

לאה פדידה: התקציב לדברים הרוחניים.

<אפרים נגוסה: נכון.

<אפרים נגוסה: הזכרתי את החלטת הממשלה מס' 1911 שהתקבלה ב-11 לאוגוסט 2016 סעיף 5 שאומר כי לאגף הגיור במשרד ראש הממשלה יש תקציב לצורך מעטפת רוחנית לעולים חדשים בסך 2.6 מיליון שקל.

<אפרים נגוסה: העולים כבר מזמן הגיעו או יותר נכון העלייה החלה, קבוצת העולים הראשונה הגיעה באוקטובר 2016 ומאז ועד סוף דצמבר היטה עליה בסדר גודל של כ-1,400 נפש.

<אדנה טדלה: היושב ראש, העולים התחילו להגיע מיולי 2016.

<קריאה: המסה הגדולה במחצית השניה של 2016.

<אפרים נגוסה: על פי ההחלטה, 63 עולים הגיעו בנובמבר 2016.

<אפרים נגוסה: אז אני מתחיל משם.

<אפרים נגוסה: גם הם צריכים את המעטפת.

לאה פדידה: התקציב עוד לא עלה.

<אפרים נגוסה: כן.

<אפרים נגוסה: ונכון להיום התקציב, 2.6 מיליון, אגורה לא עברה לסוכנות היהודית להפעיל את תכניות הקליטה הרוחנית במרכזי הקליטה.

<אפרים נגוסה: הזמנו את מערך הגיור שבראשו יושב כבוד הרב פרץ וגם מר ירון קטן וכמובן הצוות.

<אפרים נגוסה: בסיור שקיימנו לפני כמה שבועות בדרום וגם בצפון, התרשמנו שהעולים האלה נמצאים בשלבים מתקדמים בלימודי היהדות שמשרד החינוך עושה.

<אפרים נגוסה: היינו בכיתות בבאר שבע, הייתי בכיתות לימודי יהדות גם.

<אפרים נגוסה: שמענו גם מהעולים וגם מהצוות שתי בעיות בתחום הזה.

<אפרים נגוסה: בעיה אחת של חוסר מורים ליהדות והדבר השני חוסר תקציב למעטפת הרוחנית שהיא כל כך חשובה לחזק ולגבש את העולים ולהכינם.

<אפרים נגוסה: לכן זימנו את הדיון מדוע הכסף תוקצב באוגוסט 2016 ואיך יכול להיות שעד 2018, לאור העובדה שהעולים כבר כאן, עדיין לא הועבר הכסף.

<אפרים נגוסה: אנחנו רוצים לשמוע את ראש מערך הגיור בנושא הזה וכמובן גם נשמע את אנשי הסוכנות.

לאה פדידה: אולי היה צריך להיות נציג של שר האוצר.

<אפרים נגוסה: לא, אם זו בעיה של האוצר אנחנו - - -אבל אני דווקא לא חושב שזה מהאוצר כי האוצר תיקצב ונתן את הכסף.

<אפרים נגוסה: זו בעיה של ההפעלה.

יואל רזבוזוב: השאלה אם כן או לא ולמה.

<אפרים נגוסה: הצטרף אלינו חבר הכנסת יואל רזבוזוב חברי הוועדה.

<אפרים נגוסה: חבריי חברי הכנסת אתם רוצים לדבר בשלב זה?

לאה פדידה: בואו נשמע קודם.

<אפרים נגוסה: אם כך, אנחנו נותנים את רשות הדיבור לרב פרץ בבקשה.

יצחק פרץ: צהריים טובים לכל המכובדים, לחברי הכנסת.

יצחק פרץ: למעשה אנחנו שמחים מאוד מאוד שהכנסת היא שיוזמת מעטפת רוחנית.

יצחק פרץ: ממש שמחה גדולה.

יצחק פרץ: כי למעשה חמש שנים לא היטה מעטפת רוחנית.

יצחק פרץ: היה מדובר שמערך הגיור ייתן חצי והסוכנות תתן חצי, והסוכנות לא נתנה במשך חמש שנים את החצי שלה ואז האוצר עצר אותנו מלהשתתף, בשום פנים ואופן לא להשתתף במעטפת הרוחנית, היות והסוכנות לא נותנת את החצי שלה.

<אפרים נגוסה: אתה מדבר לפני 2013 או אחרי?

יצחק פרץ: מ-2013 עד 2016.

<אפרים נגוסה: מ-2013 לא היטה עליה עד 2016.

יצחק פרץ: היו עדיין בתוך מרכזי קליטה שרצו תגבור.

<אפרים נגוסה: למיטב ידיעתי העלייה החלה כפי שאמרתי באוקטובר 2016.

יצחק פרץ: כן אבל היה מבצע משה, היו כל המבצעים ונשארו במרכזי הקליטה.

<אפרים נגוסה: כבוד הרב, ברשותך נבהיר את העניין.

לאה פדידה: הוא מדבר מ-2016 ואילך.

<אפרים נגוסה: אני לא רוצה שעכשיו תגררו אותנו להיסטוריה.

<אפרים נגוסה: אני מדבר נקודתית.

יצחק פרץ: אמרתי מה שאמרתי על העבר.

יצחק פרץ: התחננו ליו"ר הסוכנות אז, והוא אמר "אני לא יכול, אין לי כסף", ואז המעטפת הרוחנית נפלה.

יצחק פרץ: ב-2016 באמת הממשלה החליטה, אבל למעשה כמו שחברת הכנסת פדידה אמרה, רק בנובמבר 2017 היה אישור.

<אפרים נגוסה: אישור ממי?

יצחק פרץ: אישור העברת הכסף מהאוצר.

<אפרים נגוסה: אותה החלטה שהממשלה החליטה?

יצחק פרץ: כן.

יצחק פרץ: שלא יחשבו שאנחנו יושבים בחיבוק ידיים, 12 בנות שירות שזה על חשבון מערך הגיור, נמצאות בכל מרכזי הקליטה.

יצחק פרץ: באיבים, בחרוב, בצה"ל 2 בצפת ובכנען ובקרית גת.

יצחק פרץ: וזה על חשבוננו, 2,500 שקל לכל בת שירות לכל חודש.

יצחק פרץ: זה כבר על חשבוננו.

יצחק פרץ: האנשים שלנו הולכים כל הזמן למרכזי הקליטה, הרב רחמים נמצא בצפון בכנען ובצה"ל והרב ידידיה נמצא באיבים ובחרוב.

יצחק פרץ: אז אנחנו למעשה עושים עוד, כדי כך שעצרתי את הרב רחמים אמרתי לו "תפסיק, אני לא רוצה שתמשיך להתעסק עם הגיור עד שתהיה מעטפת רוחנית" לכן אמרתי אני מאוד שמח - - -

יואל רזבוזוב: מה ההבדל בין מעטפת רוחנית וגיור?

יואל רזבוזוב: גיור זה חלק ממעטפת רוחנית?

יצחק פרץ: זה תוספת.

<אפרים נגוסה: זה תוספת כי במהלך הגיור יש לימודי יהדות, זה שמשרד החינוך נותן, ויש בית הדין הרבני שזה משהו אחר.

יצחק פרץ: אני אסביר.

יצחק פרץ: למעשה יש אנשים מבוגרים שלא מסוגלים לשבת בכיתה ויש לימוד פרטני, יושבים איתם לומדים איתם, ויש גם כן הווי רוחני למשל סעודה שלישית, מלווה מלכה, לפני שמגיע פסח עושים להם פסח, עושים סדר לכל העולים, וזה עולה ועולה המון כסף.

יצחק פרץ: חגים, שבתות, עושים את כל הדברים האלה.

יצחק פרץ: זה תוספת.

יצחק פרץ: לא העיקר, העיקר קיים.

יצחק פרץ: תשמישי קדושה גם כן, ספרים.

לאה פדידה: טלית - - -

יואל רזבוזוב: המעטפת הרוחנית עוזרת לעבור את התהליך הרוחני.

יצחק פרץ: הרבה יותר קל.

יצחק פרץ: לכן אני כל כך שמח, אדרבה, אשריכם שאתם עוזרים לנו בדבר הזה.

לאה פדידה: אני חייבת להבין משהו.

לאה פדידה: אמרת שבתחילת 2017 הגיע האישור התקציבי.

יצחק פרץ: בנובמבר.

לאה פדידה: אוקיי.

לאה פדידה: בנובמבר.

לאה פדידה: לקח לאוצר שנה, בנובמבר 2017 הוא העביר.

לאה פדידה: ובאמת, שמחתי לשמוע שיש רבנים שמסתובבים ומטיילים.

לאה פדידה: אבל השאלה הפשוטה ששאל כבוד היושב ראש, מנובמבר האם הכסף ירד למטה למרכזים למעטפת הרוחנית או לא, בסיור ואחרי הסיור שהייתי גם הרמתי כמה טלפונים וקראתי שלא התקבל הכסף בשטח למעטפת הרוחנית, אז איפה זה עומד?

<אפרים נגוסה: האם אתם הבנתם מה הסיבה שהאוצר עיכב יותר משנה?

<ירון קטן: יישום ההחלטה ידענו שהיא תתעכב מאוד.

<ירון קטן: יישום החלטת הממשלה ידענו שיתעכב מאוד.

<אפרים נגוסה: למה?

<אפרים נגוסה: אמרתי, יישום ההחלטה - - -

לאה פדידה: אני נותנת לילד שלי 100 שקלים הוא יודע לבזבז אותם.

לאה פדידה: תאמין לי.

<אפרים נגוסה: בכוונה ציינתי את יישום החלטת הממשלה באוקטובר 2016.

<אפרים נגוסה: ואחר כך נושא מספר העולים, התיגבור שנעשה מיוני או מיולי 2017.

לאה פדידה: רגע, כבוד היושב ראש.

לאה פדידה: הגיע הכסף.

לאה פדידה: בוא רגע נדלג על האוצר.

<אפרים נגוסה: הגיע במאוחר.

<אפרים נגוסה: לכן רציתי - - -

לאה פדידה: בסדר, אני רוצה רגע תשובה - - -

יצחק פרץ: אני חושב שחברי הכנסת וכל היושבים פה יודעים מה זה לעשות הסכם עם הסוכנות.

יצחק פרץ: הרי צריך לעשות הסכם אצלנו במשרד ראש הממשלה, ואחרי שהחשבים מאשרים אותו צריך להעביר את זה לסוכנות והעברנו את זה כבר לסוכנות.

<ורד אחיהון: ביום חמישי בשעה 16:00.

לאה פדידה: הכסף או ההסכם?

<ורד אחיהון: טיוטת ההסכם.

<אפרים נגוסה: טיוטת ההסכם הגיעה כשהיינו בצפת.

<ורד אחיהון: נכון.

<ורד אחיהון: ב-16:00.

יצחק פרץ: היינו שם בכל מרכזי הקליטה.

לאה פדידה: בדיוק אני ארבעה וחצי חודשים בכנסת.

לאה פדידה: אם הייתי רק עושה הסכם, היו מפטרים אותי.

יצחק פרץ: אולי הרב ירון יסביר את בעיות ההסכם, מה זה ההסכמים, כמה טיוטות הולכות וחוזרות.

<ירון קטן: אני שמח על הדיון כמו שאמר הרב פרץ, באמת זה חשוב לנו.

לאה פדידה: אתה מהסוכנות?

<ירון קטן: לא, אני מנהל מערך הגיור.

<ירון קטן: אנחנו נלחמנו ונאבקנו במסגרת החלטת הממשלה הזאת שיהיה סעיף מפורש למערך הגיור לתקציב, כי כמו שאמר הרב כבר מ-2014 לא היה פרויקט כזה, ב-2014 עוד היה ויכוח כשהאגף עוד היה במשרד הדתות, כי 10% מהפרויקט משרד הדתות, משרד האוצר התעקשו שהסוכנות גם יתנו והסוכנות לא נתנה.

<ירון קטן: בזמנו נפגשנו עם יו"ר הסוכנות והוא אמר "לא יכול להיות שבגלל הסכום הזה לא יהיה, אני אדאג שיעבירו" וזה לא עבר, ואנחנו התעקשנו לאור הוויכוחים האלה שהכל יעבור דרכנו, שהכל יהיה דרך מערך הגיור כי בסופו של דבר זו אחריות שלנו שהעולים האלה יהיו מוכנים לקראת הגיור.

<ירון קטן: כמו שאמר הרב פרץ, הכסף הגיע ואישורי ועדת המכרזים, ועדת הפטור, מי שיודע זה לא שמגיע הכסף ואנחנו הולכים לשפוך אותו לסוכנות.

<ירון קטן: גם לא קיבלו החלטת ממשלה שזה עובר לסוכונת.

<ירון קטן: היינו צריכים לבקש פטור ממכרז שיעבור דרך הסוכנות, זה היה נראה לנו טבעי שזה יעבור דרך הסוכנות כי הם אחראים על הפעילות במרכזי הקליטה.

<ירון קטן: גם בעבר זה היה דרך הסוכנות.

<ירון קטן: ועדת המכרזים אישרה, ועדת הפטור במשרד האוצר אישרה.

<ירון קטן: ב-2017 מסיבות טובות מאוד, גם חשוב - - - הקליטה והעליה, היטה עליה מאוד גדולה במספר המתגיירים בכלל במערך הגיור, מספר הלומדים לקראת גיור, כמעט הכפלנו את מספר הלומדים ובעצם היינו צריכים תגבור תקציבי.

<ירון קטן: התקציב של אגף הגיור בקושי מספיק לפעילות השוטפת אז דרשו מאתנו את כל הפרויקטים – זה לא הפרויקט היחיד – לדחות ל-2018 כדי שהתקציב שנשאר, לנו נשאר 2 מיליון ומשרד האוצר נתן לנו עוד 4 מיליון כדי שנוכל לתגבר את הכיתות ברחבי הארץ, שיש לנו אלפי אנשים שלומדים לקראת גיור.

יצחק פרץ: 10,700 היום רשומים.

<ירון קטן: 10,700 שלומדים לקראת גיור.

<ירון קטן: שכל שנה היה רק 5,000.

<אפרים נגוסה: אבל זה לא קשור להחלטה הזאת.

<ירון קטן: לכן התחלנו לעבוד על זה רק מתחילת 2018.

<ירון קטן: כמו שציין הרב, אנחנו לא יכולים לבוא ולהחליט בעצמנו שהסוכנות תהיה זאת שתקבל את הכסף, צריך להכין תכנית עבודה.

<ירון קטן: ישבנו עם הרכזים שלנו.

<ירון קטן: חשוב גם לדעת שלמרות בהעברת התקציב ובהתחלת הפרויקט המוגדר הזה, אנחנו מלווים את המתגיירים כל הזמן.

<ירון קטן: יש לנו ארבעה רכזים של העדה האתיופית במערך הגיור שמטפלים בהם בכל רחבי הארץ, שניים מהם נמצאים פה היום.

<ירון קטן: התקנים של בנות שירות בתוך מרכזי הקליטה הם תקנים של אגף הגיור.

<ירון קטן: פעם גם התקנים האלה היו מחולקים בין אגף הגיור ובני עקיבא והסוכנות, היום אנחנו מתקצבים אותם באופן מלא, זה כמה מאות אלפי שקלים בשנה.

<ירון קטן: אנחנו מלווים אותם, קיימנו פגישות, לא ישבנו בחיבוק ידיים, ישבנו בפגישות גם עם משרד החינוך ועם הסוכנות ועם מרכזי הקליטה ועם המתגיירים והיו פעילויות, היה לאחרונה גם חידון חנוכה מאוד יפה שעשו בצפון והיה גם מפגש באזור הצפון.

לאה פדידה: אז איך מונעים את זה שאדם שעבר גיור והולך לבית הכנסת ואין לו טלית, ואין לו כסף לקנות טלית.

<אפרים נגוסה: אנחנו עוד בתהליך.

לאה פדידה: אבל אנחנו מדברים על תקציב שצריך להעביר למעטפת, זה גם כולל כסף לדברים האלה.

<ירון קטן: לא, התקציב של המעטפת זה הכנה לקראת גיור, התפקיד של מערך הגיור זה לדאוג שאנשים יהיו מוכנים לגיור ולכן התקציב הזה נועד כדי להכין אותם, הוא תחת האחריות של הרכזים שלנו וכמו שאמרתי הם כבר התחילו את התהליך.

<ירון קטן: משרד החינוך התחיל ללמד, משרד החינוך הוא זה שמתקצב את המורים, אנחנו מתקצבים את התוספת.

<ירון קטן: דרך אגב, זה משהו ייחודי לכל העולים האלה במרכזי הקליטה, זה לא פרויקט שאנחנו עושים לכל המתגיירים שלנו בכל רחבי הארץ, זה פרויקט ייחודי שאנחנו עושים.

<ירון קטן: כמו שאמרתי, גם אנחנו היינו רוצים כבר לבוא וליישם אותו, אנחנו נמצאים בשלבים האחרונים - - -

יואל רזבוזוב: לא הבנתי, האוצר, הסוכנות, מי לא העביר את הכסף?

<ירון קטן: הכסף הגיע אלינו למערך הגיור בסוף 2017.

<ירון קטן: זה מה שאמרנו.

<ירון קטן: בנובמבר 2017 העברנו את ועדת המכרזים.

<ירון קטן: הרי אי אפשר - - - ועדת מכרזים, אין את התקציב, ועדת המכרזים שלנו אישרה, ועדת הפטור במשרד האוצר כי זה פטור ממכרז.

<ירון קטן: חשוב לדעת, יש תהליכים שצריכים לעבור.

יואל רזבוזוב: אז היום יש כסף, אין בעיה?

יצחק פרץ: היום יש כבר חוזה ששלחנו לסוכנות.

יואל רזבוזוב: ועדיין הסוכנות, אני לא מבין למה המדינה מערבת פה את הסוכנות, בגלל שהם מפעילים, אבל למה המדינה רוצה מהם כסף?

<ירון קטן: לא, היא לא רוצה שישימו - - -

לאה פדידה: לא, זה היה עד 2013.

יואל רזבוזוב: עכשיו יש החלטת ממשלה.

יואל רזבוזוב: אותו דבר אגב לגבי נתיב בצבא, אנחנו צריכים גם לראות שזה בבסיס התקציב - - -

יצחק פרץ: גם שם יש בעיה.

<ירון קטן: נתיב בצבא גם היינו צריכים תוספת תקציב כי גדל מאוד מספר הקורסים.

<ירון קטן: אנחנו מאוד שמחים על זה, בעבר היו 2,000, 3,000 תלמידים בצבא, היום זה כבר עלה ל-5,000 ומעלה, וגם אנחנו צריכים לזה את תוספת התקציב.

<ירון קטן: כרגע אמרנו שבפרויקט של - - - אנחנו לא נוגעים, למרות שגם, שוב משרד ראש הממשלה אני לא יודע מבחינת המשאבים שיש לו, אבל הוא דורש מאתנו לבוא ולקצץ פרויקטים כדי שנוכל להגדיל כי עיקר הפרויקטים שלנו הגיור ברמה הארצית ושל הצבא, אנחנו מגדילים לזה תקציב, אבל שוב, כיוון שהתקציב הוא דו שנתי ב-2018 לא קיבלנו תוספת, צריכים לנסות ולהסתדר עם כל הפרויקטים האלה.

<ירון קטן: כרגע הפרויקט, תכנית העבודה של - - - בנויה על פני שישה מרכזי קליטה שאנחנו רוצים לבנות את זה לפי תכנית, היא מבוססת על מה שהיה בעבר עם הסוכנות אבל עם הרבה שינויים שאנחנו רצינו להוסיף לאור ההערות של הרכזים שלנו.

<ירון קטן: ושוב, בגלל שהאחריות היא שלנו שהעולים האלה יהיו מוכנים לקראת גיור, אנחנו יודעים מה בדיוק הם צריכים לקבל, איך זה צריך לעבוד, ושוב, אנחנו נמצאים בישורת האחרונה.

<ירון קטן: הסיבה שזה הועבר אליהם רק בשבוע שעבר כי אז קיבלנו את כל ההערות מהחשבות לגבי תכנית התקציב ולגבי ההערות על ההסכם.

<ירון קטן: לטעמי, ברגע שנקבל תשובות חזרה, תוך כמה ימים כבר אמור להיחתם.

<ירון קטן: זה לא משהו שמתעכב, כמו שאמרתי התקציב קיים, הערות קיבלנו.

<ירון קטן: חשוב לציין שיש לנו שיתוף פעולה מבורך עם הסוכנות, אנחנו באים לביקורים ואנחנו בהחלט מקבלים מהם עדכונים על מה שקורה, הרכזים שלנו נמצאים בשטח ובסך הכל הפרויקט הזה, גם האינטרס שלנו כמו שאומר הרב, אנחנו לא רוצים שהעולים יגיעו לבתי הדין בסוף בלי שעברו את המעטפת כי חשוב לנו שהם יגיעו מוכנים.

<אפרים נגוסה: יש לי כמה שאלות.

<אפרים נגוסה: שאלה אחת, שלא שכנעתם, לפחות אותי, הסיבה שזה התעכב עד נובמבר 2017.

<אפרים נגוסה: כי לא מדובר בהחלטת הממשלה על מצ'ינג של הסוכנות היהודית.

<אפרים נגוסה: הסיבה של המצ'ינג לא יכולה להיות כי בסכום הזה אין מצ'ינג.

<אפרים נגוסה: לכן אני לא יודע מה הסיבה שזה התעכב עד 11 לנובמבר.

<אפרים נגוסה: זו שאלה אחת שלא שכנעתם אותי.

<אפרים נגוסה: שתיים – למה התעכב, גם מאז שהתקבל, מנובמבר, עד עתה, אנחנו נמצאים בסוף פברואר.

יצחק פרץ: אדוני יודע שאסור לנו לעשות הסכם עם הסוכנות.

יצחק פרץ: אנחנו לא בעלי בית - - -

<אפרים נגוסה: למה לוקח ארבעה חודשים כדי לשלוח טיוטה או לשלוח הסכם ולעשות הסכם?

יצחק פרץ: חודשיים וחצי.

<אפרים נגוסה: לא.

<אפרים נגוסה: נובמבר, דצמבר, ינואר, אנחנו נמצאים בסוף פברואר.

<אפרים נגוסה: שלוש - אנחנו יודעים עכשיו שטיוטת ההסכם נשלחה ביום חמישי, טוב שהחלטנו לקיים את זה כאן בוועדה כי אם לא היינו מקיימים גם ביום חמישי זה לא היה מגיע.

<אפרים נגוסה: אני מכיר את משרדי הממשלה.

<אפרים נגוסה: לכן אני רוצה לדעת עכשיו מתי הכסף יגיע, לעבור לסוכנות.

לאה פדידה: התקציב הוא כל שנה?

לאה פדידה: או שזה תקציב לכמה שנים?

<ירון קטן: חד פעמי 2.6 מיליון.

<אפרים נגוסה: חד פעמי 2.6 מיליון לאותם עולים כי מוגדר כמה עולים יגיעו, 1,300.

<אפרים נגוסה: כדי לתת מעטפת ל-1,300 עולים, זה התקציב.

<אפרים נגוסה: לכן אנחנו רוצים לדעת מתי יגיע סוף סוף.

יצחק פרץ: ברגע שהסוכנות יתנו לנו תשובות נעביר את זה לחשב שלנו, הוא יחתום ויקבלו את הכסף.

לאה פדידה: ובא לציון גואל וגואל לציון.

<ירון קטן: אני רוצה להגיד משהו אחד, לזכותו של הרב פרץ.

<ירון קטן: הלחץ שלו על הפרויקט הזה לא התחיל בגלל הדיון בוועדה.

<ירון קטן: מאז החלטת הממשלה, לפחות שנה וקצת, הרב פרץ מאוד שותף למרות שלכאורה כראש מערך הגיור הוא אמור להתעסק רק בענייני תוכן, הוא מאוד שותף בלחץ על קבלת התקציב, על ארגון הדברים, על תכנית העבודה.

<ירון קטן: זה לא שחיכינו עד שיהיה הדיון בוועדה ואז התעוררנו, אנחנו בקשר גם עם הסוכנות בעניין הזה.

<ירון קטן: היו כל מיני עניינים, כמו שאמרתי, בתחילת 2018 היה אפשר להתחיל לעבוד על זה מחדש כשידענו כמה תקציב יהיה כי בהתחלה גם היה תכנון לקצץ לנו את התקציב לפרויקט הזה ולא הסכמנו, הרב פרץ ממש נלחם שיישאר התקציב שהובטח לנו כדי שנוכל לקיים.

<ירון קטן: דרך אגב, גם בהקשר לשאלה של חברת הכנסת, התקציב הזה הוא חד פעמי.

<ירון קטן: אנחנו חוששים שאמנם בתכנית העבודה הוא יספיק לנו לשנה, אבל מה יקרה אחר כך אם תהיה עליה נוספת או אם יהיו עולים שיצטרכו - - -

לאה פדידה: אם תהיה עליה אני בטוחה שייכנס - - -

<אפרים נגוסה: אז תהיה התייחסות תקציבית גם.

<אפרים נגוסה: בלי התייחסות לא יעשו - - -

יואל רזבוזוב: הכל זה כיבוי שריפות.

יואל רזבוזוב: גם בנתיב בצבא, כל שנה אנחנו מבטיחים, זה לא נכנס לבסיס התקציב, דברים שהם מהותיים ואם באמת נלחמים ואנחנו רואים - - -

יצחק פרץ: אדוני אולי באמת יעזור לנו בצבא.

יצחק פרץ: יש לנו עכשיו בעיה בצבא.

יואל רזבוזוב: אני מציע ליושב הראש לקיים - - -

<אפרים נגוסה: אנחנו נקיים דיון בנושא.

יצחק פרץ: מה שהיושב ראש אמר על כך שרק יום חמישי, הרב רחמים, אני חושב שאתה יודע שלפני חודשיים אמרתי לך לעצור עד שלא תהיה מעטפת רוחנית.

<אפרים נגוסה: בסדר, זה שהדברים נעצרו אנחנו יודעים, לכן אנחנו מקיימים את הדיון.

<אפרים נגוסה: סוני בבקשה.

<סוניה רוט אדלר: כמו שנאמר, קיבלנו את הטיוטה הראשונה ביום חמישי אחר הצהריים.

<סוניה רוט אדלר: זה צריך לעבור אצלנו את המחלקה המשפטית ואת הכספים.

<סוניה רוט אדלר: אני מאוד מקווה שזה יהיה שיותר מהר, אנחנו בעצם פוגשים את העולים ורואים אותם יום-יום עם הציפיה של באמת לעשות את הכל ולא רק את שיעורי היהדות שהם מקבלים באופן שוטף ממשרד החינוך.

<סוניה רוט אדלר: אנחנו גם יודעים וזו דאגה שאני חייבת לשים על השולחן, שבגלל העיכוב ובפועל המסה הגדולה מתעכבת חצי שנה.

<סוניה רוט אדלר: עולים שעלו מיוני עד דצמבר נמצאים פה כבר חצי שנה, ולא התחילו במהלך הגיור עם כל המעטפת.

<סוניה רוט אדלר: ואלה דברים שבאים אחר כך לידי ביטוי גם במבחן הסופי שהם צריכים לעבור.

<סוניה רוט אדלר: כי שואלים אותם מבחינת המעטפת על תפילין ותפילות וכולי, ועל ליווי רוחני.

<סוניה רוט אדלר: הדברים האלה נשאלים.

<סוניה רוט אדלר: לכן אנחנו חוששים מאוד שהתהליך לא ייגמר בתוך שנה כפי שהיה עם העולים בעבר, וזה מאוד בעייתי גם מבחינת העולים עצמם, שזה סוג של איזה שהוא סבל אישי ומשפחתי, ודבר נוסף, גם מבחינת המקומות במרכזי הקליטה.

<סוניה רוט אדלר: ככל שהם לא יסיימו את תהליך הגיור בזמן סביר הם יישארו במרכז הקליטה וזה לא טוב, קודם כל לא לעולים וגם לא לנו.

<אפרים נגוסה: השאלה שלי לסוכנות, שאלה שאני רוצה שגם נציג משרד הקליטה יתייחס, אתם כפה של העולים, אתם קולטים את העולים, והדבר הזה מתעכב, ומצד שני כשאתם רואים את הצורך, איזה צעדים עשיתם?

<סוניה רוט אדלר: תראה, אני לא הבאתי לפה את כל ההתכתבויות ואת כל הטלפונים שנעשו, כמו שנאמר באמת היה שיתוף פעולה וכל הזמן היינו בקשר וישבנו ועשינו ביחד גם תכניות עבודה.

<סוניה רוט אדלר: אבל בסוף בסוף אנחנו יכולים רק להפעיל, אנחנו לא יכולים להביא את הכסף.

<סוניה רוט אדלר: מה שאנחנו יכולנו לעשות מבחינת חגים וחברה ותרבות מתקציבים שמשרד הקליטה נותן, עשינו.

<סוניה רוט אדלר: העולים יודעים מה זה חגים, הם מקבלים את השיעורים של משרד החינוך, אבל שוב – בסוף בסוף חוץ מלהתריע ולצעוק ולהביא את זעקת העולים אנחנו לא יכולים לשים כסף שאין לנו אותו, במקום הממשלה.

<אפרים נגוסה: טוב.

<אפרים נגוסה: משרד הקליטה, אנחנו רוצים הבהרה בנושא כי קליטת עליה היא מערכתית.

<אפרים נגוסה: אנחנו לא רואים את הכישלון במשרד מסוים.

<אפרים נגוסה: כיוון שזה מערכתי, אתם המשרד שמופקד במדינת ישראל כמשרד שקולט את העלייה ודואג לעליה ולקליטה, ואתם גם יודעים על קיומו של התקציב, כי זה חלק ממערך הקליטה.

<אפרים נגוסה: לכן למה לא פעלתם מול האוצר לזרז לשחרר את הכסף, כפי שפעלתם בתחומים האחרים שיצא הכסף?

<אפרים נגוסה: אני ממונה תכניות בין משרדיות לעולי אתיופיה במשרד הקליטה.

<אפרים נגוסה: שואלים אותי אם אנחנו קרובי משפחה ואם אני עושה פרוטקציה.

<אפרים נגוסה: לפרוטוקול, אין קשר.

<אפרים נגוסה: אז ככה, לעניין הסעיף של החלטת הממשלה על התקציב, נכון, ככל שידוע לי באמת לא היה לנו יד בדבר, ולא יכולנו גם לדרוש - - -

לאה פדידה: איך למשרד הקליטה אין יד בדבר?

לאה פדידה: אתם בעלי העניין הגדולים ביותר.

<אפרים נגוסה: הסוכנות היא קבלן משנה.

<אפרים נגוסה: אתם בראש קליטת העלייה.

<אפרים נגוסה: אבל התקציב אמור לעבור למשרד הגיור, לא משרד הקליטה.

<אפרים נגוסה: למי שיש את הכוח לבקש ולקבל את הכסף זה משרד הגיור.

<אפרים נגוסה: אנחנו יכולנו רק להגיד בסיפא שזה תקציב שאמור לעבור לעולים וכן הלאה, אבל אין לנו את הכוח באמת להגיד למשרד האוצר להעביר את הכסף.

לאה פדידה: כבוד היושב ראש, התשובה ממש - - -

<אפרים נגוסה: אפרים, אני בכוונה אמרתי שקליטת עליה היא מערכתית.

<אפרים נגוסה: מי שמתכלל את קליטת העלייה במדינת ישראל זה משרד העלייה והקליטה ולכן כפי שאתם דואגים בתחומי הדיור, ההכשרה, החינוך לעולים חדשים, כך גם אתם יכולים להפעיל את מערך הגיור.

<אפרים נגוסה: למה אתם לא עושים, איפה הבעיה?

<אפרים נגוסה: אתם יכולים לעשות עם האוצר, בתיאום כמובן עם מערך הגיור.

<אפרים נגוסה: כפי שאתם עושים, כמתכלל.

<אפרים נגוסה: זו השאלה.

<אפרים נגוסה: יכול להיות שלא עשינו מספיק בשביל, כפי שאמרת, על מנת לדרוש וכן הלאה, אבל שוב פעם אניא ומר, אנחנו נותנים בעצם את המעטפת המלאה לעולים במרכז הקליטה, גם תקציבים אנחנו נותנים כפי שסוניה ציינה בתחום חברה ותרבות, לימודי דת, חוגים, ועוד.

<אפרים נגוסה: ספציפית להחלטת הממשלה של 2.6 מיליון ₪, אני יכול לומר לך שיכול להיות שאולי ידנו לא היטה על העליונה ולא דרשנו מספיק, יכול להיות שזה משהו שצריך לעשות - - - עוד פעם, נסיק מסקנות.

לאה פדידה: ברשותך רק דקה.

לאה פדידה: אני רוצה להגיד תודה על הסיור הקצר, כבוד היושב ראש, שהצטרפתי אליו, כי פתאום הבנתי כמה מורכב להיות עולה וכמה מעטפות וכמה דברים צריכים לנגוע באותו עולה על מנת שבאמת יהיה לו לפחות את הסיכוי הקל ביותר להשתלב.

לאה פדידה: לכן אני שמחה שגם משרד הגיור וגם משרד הקליטה והסוכנות היהודית, הם חייבים לעבוד בסינכרון ובשיתוף פעולה כי הקושי כל כך עצום.

לאה פדידה: אם אנחנו רוצים לקלוט אותו במדינה בצורה המיטבית.

לאה פדידה: אז ראשית תודה על הדיון ותודה על הסיור המרתק שיכולתי להצטרף אליו.

<אפרים נגוסה: תודה רבה.

<אפרים נגוסה: אנחנו נשמע עכשיו את משרד החינוך שמפעיל את אולפני הגיור במרכזי הקליטה.

<אפרים נגוסה: בבקשה.

שמעון שטרית: אני נציג האגף לחינוך מבוגרים, מנהל אולפני גיור.

שמעון שטרית: אני שמח שהדיון הזה מתקיים ושהתקציב אכן יועבר.

שמעון שטרית: אנחנו, כמי שמתפעלים כ-40 כיתות בכל הארץ, הרגשנו ודרשנו וצעקנו שהנושא של המעטפת הוא קריטי.

שמעון שטרית: אני זוכר שאמרתי לרב פרץ בסיור בחרוב או באיבים, אני כבר לא זוכר, שהתקציב צריך להיות הרבה לפני.

שמעון שטרית: אנחנו מתפעלים כיתות עם מורים שלא היו לנו וגייסנו אותם במיידי עם התראה מאוד קצרה.

שמעון שטרית: חלק מהמורים פרשו והחזרנו אותם לעבודה, כל הכיתות מאוכלסות במורים, כיתות גדולות, ואנחנו מכינים אותם לקראת גיור כמיטב מסורתנו, כפי שאנחנו יודעים.

שמעון שטרית: הקושי הוא כמובן – ונתתי את זה כדוגמה בסיור – זה ללמוד נהיגה, ללמוד תיאוריה בלי ללמוד מעשי.

שמעון שטרית: כשאין מלווה למקוואות, כשאין שבתות, אין מתנדבים, אין שבת זכור שמישהו יקרא להם והחבר'ה יודעים על מה אני מדבר.

שמעון שטרית: פסח בפתח, ואין מי שמלווה אותם.

שמעון שטרית: הדיינים שאלו אותי ואמרו "תשמע, אישה שלא טבלה, עולה שלא ביקר בבית הכנסת, שאין מי שידריך אותו בשבתות, מה עושים?

שמעון שטרית: " אז כפי שאמרתי קודם, אני מאוד שמח.

שמעון שטרית: אנחנו, המורים שלנו גם, עושים מעל ומעבר.

שמעון שטרית: מעבר לשעות ההוראה שאנחנו מחויבים לתת ואנחנו נותנים הם בעצמם אלה שנשארים במרכזי הקליטה ומלווים את העולים בחגים לפעמים, כמתנדבים.

שמעון שטרית: עושים סדר עם ההורים, המורים שלנו, למרות שהם לא מחויבים.

שמעון שטרית: אני מקווה שבאמת זה לא יפגע בתהליך הגיור של העולים.

<אפרים נגוסה: הוא יעכב.

שמעון שטרית: הוא יעכב.

שמעון שטרית: הדיינים אומרים את זה.

שמעון שטרית: אנחנו לא נמשוך אותם עוד חודשיים-שלושה כדי שתהיה להם האווירה, ההווי היהודי, המשמעות האמתית של היהדות.

שמעון שטרית: ההסכם הזה ייחתם, יירד לשטח, אנחנו נשים יד ונטה כתף ונשתדל להעביר אותם כמה שיותר מהר.

<אפרים נגוסה: אחר כך משרד הקליטה בא ומאשים את העולים שלא זזים ממרכז הקליטה, הם תקועים.

<אפרים נגוסה: משרד הקליטה אף פעם לא מאשים את העולים.

<אפרים נגוסה: אנחנו יודעים, הם לא יוצאים, הם לא זזים.

<אפרים נגוסה: אפרים, יש לי שאלה שבמהלך הסיור למדנו דבר חמור מאוד, ואני רוצה את תגובתך או הסבר לנושא.

<אפרים נגוסה: ראינו שהעולים החדשים בגיל 21 פלוס, מקבלים תעודת עולה בנפרד, אבל הם נאלצים לגור עם הוריהם גם בגיל 30 ו-40.

<אפרים נגוסה: יש לנו מקרה אחד במבשרת.

<אפרים נגוסה: אני שואל על איזה חוק אתם מכריחים אותם, אחרי שנתתם להם תעודת עולה בנפרד, למה משרד הקליטה מכריח אותם לגור עם ההורים?

<אפרים נגוסה: לשאלתך, אני לא יודע אם משרד הקליטה מכריח אותם לגור ביחד אבל אני יכול להגיד - - -

<אפרים נגוסה: שאלנו את מנהלי מרכז הקליטה שאמרו לנו.

<סוניה רוט אדלר: זאת הנחיה, זה לא מכריח, זו הנחיה.

<אפרים נגוסה: כן, זו הנחיה שקיבלו ממשרד הקליטה.

<אפרים נגוסה: יש שתי אפשרויות - - - ההורים שלהם והם גרים עדיין.

<אפרים נגוסה: אנחנו מתייחסים אליהם כיחידים.

<אפרים נגוסה: זאת אומרת שבסופו של דבר כשהם ירצו לצאת הם יוכלו לקבל שכר דירה של 1,500 ₪ לחמש שנים, או לחלופין אם הם רוצים לרכוש דירה, לקבל הלוואה של 281,000 ₪ בריבית מאוד נמוכה יחסית לשוק הישראלי.

<אפרים נגוסה: זו בעצם ההתייחסות שלנו ואין איזו שהיא הנחיה.

<אפרים נגוסה: השאלה שלי היא בהתחלה, אתה הלכת לסוף, כשהם עוזבים את מרכז הקליטה מה הם צריכים לעשות.

<אפרים נגוסה: מה שאתה אומר, המוטיבציה שלנו כדי שאחר כך אם הם יגורו ביחד, אז אנחנו נכריח אותם לצאת.

<אפרים נגוסה: זה לא הולך ככה.

<אפרים נגוסה: כי אנחנו חיים במדינה מתוקנת.

<אפרים נגוסה: למה צריך לעשות את זה?

<אפרים נגוסה: אני לא בא באופן אישי אליך, אני מדבר על משרד הקליטה.

<אפרים נגוסה: אם משרד הקליטה שמצא לנכון לתת תעודת עולה בנפרד, אז מגיע לו גם בית בנפרד.

<אפרים נגוסה: אתה יכול לשים ביחד את הרווקים, שניים, שלושה, ארבעה ביחד.

<אפרים נגוסה: אבל אחרי שנתת לו את תעודת העולה אתה לא יכול לשים אותו עם הצפיפות, אדם בגיר, לא משנה אם בחורה או בחור, מעל 21, לחייבם לגור עם ההורים.

<אפרים נגוסה: התעודה הזו זה בעצם בנפרד, מי שמקבל זה כל מי שמעל גיל 20 באופן אוטומטי מקבל תעודת עולה נפרדת, בלי קשר אם הוא גר עם ההורים או בלי ההורים.

<אפרים נגוסה: לגבי ההנחיה אם מחייבים אותם לגור עם ההורים או לא, זה דבר שאני אצטרך לבדוק את זה ולתת תשובה, אבל כרגע אני לא יכול לתת תשובה.

<אפרים נגוסה: אני רוצה לדעת על מה התבסס משרד הקליטה כשנתן את ההנחיה, על חוק או הוראת שעה או החלטת הממשלה.

<אפרים נגוסה: אם לא, יש כאן עבודה שלא על פי החוק.

<אפרים נגוסה: ברשותך כבוד היושב ראש, אני אבדוק את הדברים ואתן תשובה, אבל כרגע אין לי איזו שהיא תשובה לתת לך.

<אפרים נגוסה: אני מבקש שתבדוק את העניין ותעדכן אותנו בכתב.

<אפרים נגוסה: האם מישהו רוצה להתייחס?

<רחמים בלטה: אני עובד במערכת כבר 13 שנים.

<רחמים בלטה: המעטפת התחילה בשש-שבע השנים האחרונות, לפני כן לא היטה מעטפת רוחנית.

<רחמים בלטה: המעטפת מסייעת, לא מעכבת את הגיור אלא מסייעת.

<רחמים בלטה: סוניה - - המערכת עצמה מתגברת מעבר לאולפן שמשרד החינוך נותן.

<אפרים נגוסה: ברשותך, אני רוצה להזכיר את הנקודה שהוא אמר.

<אפרים נגוסה: הדיינים אומרים שאם הוא לא מלווה למקווה, לזה ולזה - - -

<קריאה: הרב פרץ אמר את זה.

<סוניה רוט אדלר: אנחנו יודעים את זה.

<סוניה רוט אדלר: אי אפשר להתכחש.

<אפרים נגוסה: הדיינים אומרים "אתה עוד לא מוכן" ודוחים את זה.

<אפרים נגוסה: "תשלים ותבוא".

<אפרים נגוסה: זה לא משפיע?

<רחמים בלטה: אדוני היושב ראש, אני מדבר על ה- - - שלי.

<רחמים בלטה: מה שאני אחראי, מה שנמצא במחוז צפון.

<רחמים בלטה: אני לא יודע מה קורה במחוז דרום, הוא מייצג את הדרום.

<רחמים בלטה: אני אף פעם לא שומע מהדיינים אמירה כזאת ואני לא חושב שאמירה כזאת נאמרה.

<רחמים בלטה: בין אם נאמרה מהדיינים, זה קצת קשה לי להתייחס.

יצחק פרץ: זה מדרבן.

יצחק פרץ: בשביל לעשות מעטפת רוחנית.

<רחמים בלטה: אני ראיתי תוצאות ואני לחצתי על הרב פרץ, דיברנו, אנחנו לוחצים ואני חושב שורד גם תעיד שבכל מקום שאפשר, דיברנו כי זה מאוד חיוני ומאוד חשוב.

<רחמים בלטה: העולים מקבלים שעות לימוד בצורה מצוינת, לומדים ואני כאחראי מבקש מהמורים במחוז צפון וגם מאלה שנמצאים במרכז, הוותיקים, לסייע מעבר למה שאפשר והם עושים את זה, והעולים ברוך השם הם ממושמעים ואנשים טובים ועושים את מה שצריך לעשות.

<רחמים בלטה: נכון שהמעטפת יכולה לעזור למשפחות יותר מבוגרות, לאנשים עם צרכים מיוחדים, עם ליווי לבית הכנסת.

<רחמים בלטה: נמצא איתם שם רכז דת וזה יכול סייע לסיום ההליך שלהם הרבה יותר טוב ממה שהיה, נכון, אבל זה לא מעכב אותם כי אני יכול להגיד לכם שבאמת לפני שש שנים - - -

<אפרים נגוסה: אני חולק עליך.

<אפרים נגוסה: ברשותך, אני מאוד חולק עליך.

<אפרים נגוסה: אני אגיד לך, אתה מכיר את הפעילות הרב שנתית בנושא הזה, הרבה שנים מלווה את העולים, אני יודע על מקרים שנדחו בבית הדין, דחו אותם, אחד שלא היה לו תפילין, לא הלך להתפלל שלוש פעמים ביום.

<אפרים נגוסה: אני מכיר מקרים כאלה שנדחו.

<אפרים נגוסה: ידעו את החומר, ענו על השאלות לדיינים, אבל הכשילו אותם בגלל שאין לו תפילין.

<אפרים נגוסה: שואלים אותו "יש לך תפילין", "אין לי תפילין", "אז אתה לא מניח תפילין כל בוקר, אתה לא יכול לעבור את הגיור".

<אפרים נגוסה: אני מכיר את המקרים.

יצחק פרץ: העולה צריך לקנות את התפילין מכיסו, דרך אגב.

<אפרים נגוסה: בסדר אבל אני אומר את זה כדוגמה, שזה שלא התפלל, לא הלך לבית הכנסת, גם על זה נכשלו.

<אפרים נגוסה: אז תסביר לי.

<רחמים בלטה: אני מתחבר אליך, עם האמירות שלך אני מתחבר למה שאתה אומר, כשעולה נכנס לכיתה ולומד, המורה אחראי מעבר לאולפן הגיור שהוא מלמד אותו, הוא משתף אותם על נושא של תהליך חוויה של ליווי תפילה, ובית כנסת שלוש פעמים ולא רק לוקח אותם.

<רחמים בלטה: אגב, אני לחצתי על משרד החינוך בצפון, שחייבת להיות, לא הצלחנו את המעטפת, ברוך השם עכשיו אנחנו נצליח, שתהיה משפחה, מישהי שתלמד את המשפחה.

<רחמים בלטה: אני חושב שמשרד החינוך, כמו שיש לו מורים לאולפן יהדות, שחלק מהיהדות היה צריך לדאוג להם.

<רחמים בלטה: זה הפך להיות נטל עכשיו על ה- - -, עוד שנתיים תהיה החלטת ממשלה שאין מעטפת רוחנית.

<רחמים בלטה: אז מה אנחנו נעשה?

<רחמים בלטה: כל פעם אנחנו נאבקים.

<רחמים בלטה: יש לנו בצפון מישהי שמלווה אותם ומדריכה אותם.

<רחמים בלטה: אני לפחות מנסה תוך כדי לנסות לכסות על המשפחות האלה שלא זה מה שיעכב אותם.

<רחמים בלטה: עוד פעם, אני רוצה להדגיש שהמעטפת סייעה, אני יכול להגיד שהיא מסייעת מצוין, אבל לא לקחת את זה כאילו זה מעכב, כי העולה בדרך כלל, הצעירים, כן המעטפת - - - אגב, גם הסוכנות בעבר, לפני - - - הסוכנות רכשה להם את התפילין, אחר כך אבל המעטפת הרוחנית, הם מיד רוכשים ואין להם בעיות כאלה.

<אפרים נגוסה: הממשלה ראתה שיש צורך בזה ולכן היא הקציבה את זה.

<רחמים בלטה: מצוין.

<אפרים נגוסה: כן, היא הקציבה את זה.

<אפרים נגוסה: אבל הבעיה פה היא הבירוקרטיה, שהכסף לא הגיע.

<אפרים נגוסה: אני גם אומר שמשרדים שמטפלים בנושא, אם זה משרד החינוך לחינוך מבוגרים, אם זה משרד הקליטה, אם זה הסוכנות היהודית ואם זה מערך הגיור, יש פה כישלון מערכתי שלא דרשו את הכסף המאושר.

<אפרים נגוסה: לא היה ויכוח ולא היה תנאי, הובלתי לכך שתהיה החלטה כזאת על הכסף.

<אפרים נגוסה: לכן אני יודע את כל הפרטים.

<אפרים נגוסה: לא היטה סיבה לעכב את זה.

<אפרים נגוסה: פשוט נרדמנו בשמירה.

<אפרים נגוסה: משרדי הממשלה נרדמו בשמירה.

<אפרים נגוסה: זה מערכתי.

<אפרים נגוסה: בראש ובראשונה מי שאחראי על התקציב ומבצע, זה מערך הגיור.

<אפרים נגוסה: לכן אני אומר שכאן יש את העניין - - -

יצחק פרץ: אנחנו נשתדל לגמור את זה כמה שיותר מהר.

<רחמים בלטה: אדוני היושב ראש, אני רוצה להעלות נקודה שאם כבר הסוכנות כאן וכבודו נמצא כאן, אני במקום שהעולה יצליח, אני נאבק כבר הרבה שנים ואני לא מצליח.

<רחמים בלטה: אני חושב שהגיור זה הדבר הכי חשוב, מהכל.

<רחמים בלטה: מאולפן העברית, הכל.

<רחמים בלטה: אני רוצה להגיד לכם שאנחנו בצפון אצלנו בעבר וגם היום, אנחנו שיתפנו עם אולפן העברית שהעולים ייכנסו כעולים - - - ויכול לברוח מהכיתה, אולפן היהדות מגיע ונוכח בכיתה.

<רחמים בלטה: לכן לנו אין את הפריבילגיה לעזור להם שהם יהיו, אנחנו נשתף פעולה, שגם העולים יבואו ללמוד אולפן עברית כי זה - - -.

<רחמים בלטה: אני ביקשתי שלימוד אולפן היהדות יהיה לפחות פעם אחת בשבוע, שמשרד החינוך יקצה.

<רחמים בלטה: כי העולה אחר הצהריים, אם זה משפחות עם ילדים זה קשה להם.

<אפרים נגוסה: מה אתה אומר, יש יום שלם?

<רחמים בלטה: אני אומר שהייתי רוצה שבאולפן יהדות, זה אחרי הצהריים, בשעות הכי קשות והאנשים קצת עייפים ולא מרוכזים ויש להם ילדים וזה מאוד מטריד אותם.

<רחמים בלטה: לפחות פעם או פעמיים בשבוע שהאולפן יהיה - - - בשעות הבוקר, הראש צלול יותר, הם יותר מרוכזים, הילדים נמצאים במעון או בבית הספר, למשפחות יהיה קל לקלוט.

<רחמים בלטה: למה לא עשו שימוש מערכתי מצד משרד החינוך, והסוכנות יכולה לדחוף את זה כי הסוכנות יודעת וכולם יודעים שהיהדות מאוד חשובה להם.

<רחמים בלטה: אז פעם בשבוע לא יקרה שום דבר שהמורה אחרי הצהריים ילמד אולפן עברית.

<רחמים בלטה: אני מבקש בקשה.

<רחמים בלטה: הם בראש צלול, יקלטו את זה, יהיה להם קל יותר ולא יהיו מוטרדים.

<רחמים בלטה: זו הבקשה.

<אפרים נגוסה: אתה צודק.

<אפרים נגוסה: אין ויכוח שלעולים החדשים הנושא של השלמה בלימודי היהדות הוא הכי חשוב וקריטי.

<אפרים נגוסה: הם רואים בכך חשיבות לעניין הזהות.

<אפרים נגוסה: סוניה יש לך מה להגיב על העניין הזה?

<סוניה רוט אדלר: כן.

<סוניה רוט אדלר: כשנכנסתי לתפקיד לפני שבע שנים הבקשה הזאת כבר הונחה, אני פניתי למשרד החינוך שהוא בעצם הסמכות לוותר או להזיז או לשנות את מערכת הלימודים.

<סוניה רוט אדלר: משרד החינוך עומד כבר שנים על הרגליים האחוריות בטענה שזה בלתי אפשרי.

<סוניה רוט אדלר: אני אמליץ ואשמח אבל אני חושבת שמי שצריך לתת את התשובה זה משרד החינוך.

<סוניה רוט אדלר: אני לא יכולה להחליט בשבילם על שעות העבודה של המורים שלהם ועל שינוי מערכת השעות.

<סוניה רוט אדלר: צריך לפנות למשרד החינוך למגי, ולראות אם זה אפשרי או לא.

<סוניה רוט אדלר: הבקשות הועברו, אנחנו חושבים שיש בזה מן הטעם אבל שוב, בר הסמכא לענות הוא משרד החינוך ואם אתם תפנו גם, אנחנו נמליץ.

שמעון שטרית: אני לא מוסמך לתת את התשובות במקום מגי אבל אני יודע מה חלק מהתשובות.

שמעון שטרית: מערכתית זה מאוד מסובך, בגלל המורים, מלמדים אחר הצהריים, אנחנו מלמדים נשים וגברים אחר הצהריים בנפרד, אי אפשר לעשות את זה בבוקר וללמד עברית אחר הצהריים כשזה כיתות מעורבות של גברים ונשים.

שמעון שטרית: זה מאוד מאוד מסובך ואני חושב שזה קשה ליישום, אבל שוב – אני לא הכתובת, מגי היא הכתובת, וניסו דרך אגב בשנים קודמות כפי שסוניה אמרה, זה לא צלח ואני מסופק אם זה יצלח.

<אפרים נגוסה: יש אפשרות שתמסור למגי שתסביר לוועדה בכתב?

<אפרים נגוסה: זה מאוד חשוב לנו.

שמעון שטרית: אני אשמח, אני אעביר לה את זה.

יצחק פרץ: אדוני היושב ראש, היות ויש בקשות גם אני אבקש בקשה.

יצחק פרץ: אנחנו היינו במערך הגיור 36 דיינים.

יצחק פרץ: הגענו היום ל-22 דיינים.

יצחק פרץ: אלי גרונר מנכ"ל המשרד כבר חתם על ועדת איתור לבחור דיינים, אבל זה כבר שלושה או ארבעה חודשים שעדיין אין ואני מאוד חושש שכשיגיע זמן הגיור, ניתקל בבעיה של חוסר דיינים.

<אפרים נגוסה: יש 22 דיינים?

יצחק פרץ: היו 36 והיום יש 22.

יצחק פרץ: זאת אומרת כל כך הרבה חסרים.

<רחמים בלטה: אגב כבר היום יש לי בעיה של דיינים.

יצחק פרץ: יש בעיה מאוד גדולה.

יצחק פרץ: אז אם אדוני יכול ללחוץ על משרד ראש הממשלה.

<אפרים נגוסה: טוב.

<אפרים נגוסה: אנחנו - - -

שמעון שטרית: עוד נקודה, חבר הכנסת נגוסה.

שמעון שטרית: לנו, לגייס מורים זה די מסובך.

שמעון שטרית: זה לא פשוט.

שמעון שטרית: אנחנו משתדלים לגייס את המורים הכי מוסמכים עם תעודות וכולי.

שמעון שטרית: אנחנו צריכים התראה של לפחות חודשיים, לדעת כדי לגייס מורים כי אנחנו היום במצבת מורים מלאה ונשמח, גם אם הסוכנות יודיעו לנו, גם אם החלטת ממשלה שמתקבלת או אמורה להתקבל, נדע פחות או יותר להיערך בצורה מיטבית על מנת לקלוט אותם ולא להגיע למצב שאין מורים ולא ניתן להתחיל לימודים במיידי.

שמעון שטרית: זה מאוד מאוד חסר לנו.

<אפרים נגוסה: שמענו גם בסיור לגבי הבעיה הזאת בצפון.

<אפרים נגוסה: הצעתי ואני גם אבדוק, על פי החלטת הממשלה כרגע 250 מורים נמצאים בתהליך הכשרה.

<אפרים נגוסה: לא כולם יכולים ללמד כמובן יהדות, אבל אני בטוח שמתוך ה-250 יהיו כמה שיוכלו ללמד יהדות.

<אפרים נגוסה: השאלה, גם לאותם אנשים שנמצאים בתהליך ההכשרה תהיה להם גם הכשרה מעשית והאם אפשר לשלב אותם כיוון שגם לימודי היהדות הם אחר הצהריים, יכול להיות שבשעות הבוקר הם לומדים את לימודי ההכשרה ואפשר לשלבם לאחר הצהריים להיות מורים ליהדות.

<אפרים נגוסה: האם אפשרות כזאת יכולה להיבדק?

שמעון שטרית: מניסיוני, סטודנטים שסיימו 80% מהחובות שלהם במכללות, ניתן לשבץ אותם עם אישור חריג של הפיקוח.

שמעון שטרית: אם הם מומחים בתחום הדעת, קרי לימודי יהדות, בהחלט אפשר להכשיר אותם וקצת גם להכין אותם, להכיר להם את תכנית הלימודים, מה נדרש מהם ואיך ומה להכין.

שמעון שטרית: לכן אנחנו צריכים את הזמן הזה.

שמעון שטרית: בהחלט ניתן גם את המורים האלה שהם בדרך להיות מורים, לשלב.

<אפרים נגוסה: בשאלה הזאת אנחנו נקיים מפגש מצומצם, לא דיון של הוועדה אלא מפגש עם משרד החינוך.

שמעון שטרית: גם לעברית.

<אפרים נגוסה: גם לעברית.

<אפרים נגוסה: אז איך משלבים אותם, כי זה גם לטובתם, כי הם עוברים סטאז'.

<קריאה: מה, שילוב סטודנטים לעברית ויהדות?

<אפרים נגוסה: סטודנטים שנמצאים בהכשרה להיות מורים.

שמעון שטרית: במכללות שלומדים לקבלת תעודות הוראה, ביהדות ועברית, תחום דעת שנושק לנושאים האלה.

<אפרים נגוסה: לפי החלטת הממשלה משרד החינוך צריך להכשיר 300 מורים תוך ארבע שנים.

<אפרים נגוסה: אני יודע שלפחות 250 התחילו כבר לפני שנה או אולי שנתיים.

<קריאה: זו השנה השלישית.

שמעון שטרית: הם לקראת סיום.

<אפרים נגוסה: יש כאלה שהם לקראת סיום גם, שהתחילו לפני.

<אפרים נגוסה: אני בטוח שאפשר למצוא.

<אפרים נגוסה: אם לא, נבדוק מה - - -

שמעון שטרית: ישמחו לשלב אותם, אדרבה.

<אפרים נגוסה: עוד מישהו רוצה להתייחס?

<ידידיה אלנה: ברשות יושב ראש הוועדה, וברשותכם, כל האורחים, אני יכול להעיד מתוך השטח, גם במעטפת הרוחנית שניהלתי במרכזי הקליטה וגם בתור מורה, כמה שנים שלימדתי וגם כיום כרכז יהדות עולי אתיופיה באגף הגיור מחוז דרום, שזה מראשון לצין עד אילת, כל מי שמבקש, גם במגורי קבע, יש הרבה אנשים שלא סיימו.

<ידידיה אלנה: גם שהעולים לא הגיעו, אגף הגיור באמת, ולא בגלל שאני עובד שם, אבל לזכותם ייאמר פה, עזרו המון כי הבאנו עולים שנתקעו כמה שנים.

<ידידיה אלנה: כמו שאמר קודם היושב ראש, שנתקעו מכל מיני סיבות שונות או פחד מתהליכים שיש באמצע.

<ידידיה אלנה: ניסינו להסביר להם, עשר נפשות, 12 נפשות, עולי אתיופיה וגיור זה לא בודדים, זה משפחות.

<ידידיה אלנה: אחד לא סיים זה - - - באמת.

<ידידיה אלנה: אחד הדיינים שאל אותי, בדרך כלל כששואלים "למה אתה רוצה להיות יהודי", כמובן שיהודים, אנחנו לא מדברים על לא יהודים, אלא קצת יש פה ושם גם שבאו נשואים וכולי.

<ידידיה אלנה: "אני רוצה להיקבר בקבר יהודי".

<ידידיה אלנה: אז מה הקשר לקבר?

<ידידיה אלנה: הסברתי להם בהומור "העולם הזה הוא זמני, העולם הבא זה נצח ולכן הם דואגים לעולם הבא ולא לעולם הזה".

<ידידיה אלנה: לכן ה- - - הזה שאנחנו מקרינים, כל אחד עוזר באמת בתפקידו שמאוד רואים אותנו גם ממשרד הקליטה, גם הסוכנות היהודית וגם משרד החינוך, כל אחד נותן באמת.

<ידידיה אלנה: אחד הדברים מדוע לא המשכנו את התקציב, ישר כשקיבלו את התקציב להפעיל אותו?

<ידידיה אלנה: משום שאני וכל האחרים עשינו עבודת שטח מה באמת צריך.

<ידידיה אלנה: יש לנו מלא כסף, אין בעיה, אבל יש סדרי עדיפויות לכסף.

<ידידיה אלנה: מה העולים צריכים, איך אנחנו נסייע להם.

<ידידיה אלנה: דנו בזה, בכל הדברים האלה והצענו להם מה באמת צריך לעשות.

<ידידיה אלנה: א.

<ידידיה אלנה: גם במגורי קבע נביא אותם, הם נותנים לנו, עכשיו פתחנו כיתות.

<ידידיה אלנה: בראשון לציון סיימו כמה, באשדוד היטה כיתה.

<ידידיה אלנה: זה מאוד מאוד מסייע ולכן אני חושב שכל הפתרון לעולים, מה שטוב לעולים זה שכולנו נעבוד ביחד.

<ידידיה אלנה: גם משרד החינוך צריך להתאמץ.

<ידידיה אלנה: עשיתי בחרוב מרכז קליטה מלא ועשינו ראיונות פתיחת תיק.

<ידידיה אלנה: ראש מערך הגיור אמר גם בשיחה הזאת עם שלושה דיינים "יש פחד לעולים, כשאומרים להם 'גיור' הם מפחדים".

<ידידיה אלנה: מה זה דיינים?

<ידידיה אלנה: דיין זה בית משפט.

<ידידיה אלנה: לעמוד בבית משפט זה דבר קשה.

<ידידיה אלנה: אמרנו "תבואו, נעשה פגישה שתבואו אחרי שלושה חודשים - - - נדבר איתכם נעשה תיאום ציפיות, מה מצפים מכם ומה אנחנו יכולים לעשות" ברור להם ועכשיו הם לא צריכים להתרגש.

<ידידיה אלנה: אין בעיה.

<ידידיה אלנה: יורדים לשטח ועושים להם פתיחת תיק.

<ידידיה אלנה: גם כשיש בעיות במרכזי קליטה באמת הדיינים באים לשם ובית הדין בעצמו, יש - - - כולם רוצים שיקבלו אותם, אבל לפעמים גם כשלא יודעים אנחנו מקבלים.

<ידידיה אלנה: אבל יש כאלה "תעשה וי" דיינים לא- - - לכן גם משרד החינוך צריך להתאמץ.

<ידידיה אלנה: כשעשינו פתיחת תיק במרכז קליטה בחרוב, 12 תלמידים, זקנות, זקנים, עולים צעירים, שלא יכולים להימצא בכיתה וללמוד מבעיות בריאותיות.

<ידידיה אלנה: אמרתי לדיינים כי אני כאחראי, רכז בכל הגיור הזה, "אתם צריכים להגיד לי עכשיו מה עלי לעשות אחרי X זמן".

שמעון שטרית: המעטפת לא נותנת פתרון.

<ידידיה אלנה: אני לא רוצה, זה לא חכם לגלגל אחריות לאחרים.

<ידידיה אלנה: המעטפת הרוחנית יכולה לתת.

<ידידיה אלנה: מה זאת אומרת?

<ידידיה אלנה: אנחנו נתאר לך גיור בכיתות רגילות וכיתות מערביות.

<ידידיה אלנה: אגף הגיור לא הוקם רק כדי לגייר עולי אתיופיה.

<ידידיה אלנה: משם אנחנו מצפים, אם בחורה מרוסיה או מה שלא יהיה, מתגיירת, יש משפחה מלווה.

<ידידיה אלנה: מה זאת אומרת?

<ידידיה אלנה: אני הולך למשפחה הזאת, הם מאמצים אותי, באים לבית הדין ומעידים שהכל בסדר ומגיירים אותה.

<ידידיה אלנה: תפקידה של המעטפת הרוחנית תפקידה, העולים האלה, משפחות לא יכולים לשלוח אותם, ומה אנחנו עושים?

<ידידיה אלנה: אנחנו רוצים לתת לכם מישהו שיתפלל, מישהו שיסביר להם.

<ידידיה אלנה: לכן אגף הגיור במעטפת הרוחנית לא יכול להיות במקום מורה.

<ידידיה אלנה: שוב, הוא יכול לתמוך, הוא יכול להיות כמו משפחה מלווה, אבל הוא לא יכול להיות מורה.

<ידידיה אלנה: לכן אם נעבוד ביחד הכל יהיה בסדר.

<אפרים נגוסה: תודה רבה.

<אפרים נגוסה: אתם רוצים לסכם?

יצחק פרץ: כן.

יצחק פרץ: כמו שאמרנו בהתחלה, באמת הדבר החשוב ביותר הוא המעטפת הרוחנית.

יצחק פרץ: כבר ברוך השם ראינו כמה משפחות, הרב רחמים הביא לי זוג מאוד נחמד שאני מקווה שהסוכנות תסכים שהם יגורו שם ויהיו איתם 24 שעות.

יצחק פרץ: הם יהיו כמו אב בית ואם בית, האשה גם תעבוד במקווה והבעל ילמד, יעזור, יקח אותם לבית הכנסת ויעשה כל מה שצריך.

שמעון שטרית: זו נקודה מאוד חשובה מה שהרב אומר, שמשרד הקליטה יאפשר מגורים במרכזי הקליטה.

<סוניה רוט אדלר: הם מאשרים.

שמעון שטרית: ידידיה הוא דוגמה לכך שבאיבים, כשהוא היה צריך להיות שם כשליח יהדות, עשו לו "בית ספר" כדי שהוא יגור במרכז הקליטה.

שמעון שטרית: - - - צריכים לקחת בחשבון.

יצחק פרץ: דיברתי עם היו"ר בקשר לרב אדנה, אנחנו חס ושלום, הוא אמנם סיים את התפקיד שלו אבל הוא בשמחה רבה ימשיך ללוות אותנו בכל מרכזי הקליטה.

יצחק פרץ: גם הרב ראובן שנבחר, גם הוא בשמחה רוצה להתלוות, ולכן נביא בעיקר, כל המשפחות שילוו בעיקר מהעדה, הם יודעים את הדברים, א ת המנטליות ואני מקווה בעזרת השם, ובאמת אני רוצה לציין פה את הסוכנות.

יצחק פרץ: היינו במרכז הקליטה, אני ממש מתפעל מהמנהלות שם.

יצחק פרץ: באמת מנהלות נפלאות.

יצחק פרץ: עושים מעל ומעבר, יישר כח, ליושב ראש ולסוכנות וגם למרכז הקליטה.

<אפרים נגוסה: תודה.

<אפרים נגוסה: אני מצטרף לדבריך, הייתי בדרום ובצפון התרשמנו מהעבודה הטובה שמנהלי מרכז הקליטה עושים, הצוות עושה, ואנחנו מברכים על העשייה.

<ירון קטן: משפט אחרון.

<ירון קטן: אני רוצה להצטרף, אני חושב שיש פה שיתוף פעולה בהחלט יוצא דופן בין משרדים שונים, ארגונים שונים, דבר שהוא לא רגיל בהרבה מאוד פרויקטים בשירות המדינה ואנחנו בהחלט זוכים להמון שיתופי פעולה, למרות העיכובים בהחלט יש הרבה עשייה.

<ירון קטן: שירותי הגיור זה אחד הדברים שאנחנו מביאים למרכזי הקליטה, גם הרכזים וגם בתי הדין מקיימים במרכזי הקליטה ועושים את זה בצורה מסודרת ומנגישים את זה כמה שניתן.

<ירון קטן: אם יש סיורים או ביקורים ששם עולה גם עניין הגיור, הבקשה שלנו גם שאנחנו נהיה מוזמנים ונוכל להצטרף, כי דברים ששומעים משם, אולי גם אנחנו נוכל לשמוע דברים אחרת כי כשאנחנו באים לביקור אנחנו שומעים דברים אחרים ממה שלפעמים אנחנו שומעים פה, אז כדאי שכל הגופים ביחד ישמעו יחד ואולי גם לקיים בקרה משותפת על מה שקורה בצורה משותפת.

<ירון קטן: אם יש פגישות גם עם משרד החינוך וגם עם משרד הקליטה, נשמח להיות שותפים.

<דנה גורדון שושני: בסיורים הבאים תזכירו לי.

<אפרים נגוסה: נשמח לצרף אתכם.

<אפרים נגוסה: יש מישהו שרוצה להוסיף לפני שאני מסכם?

<רחמים בלטה: משפט.

<רחמים בלטה: ברשות היושב ראש, מאחר ואני ותיק במערך הגיור, אני רוצה להגיד לכם שברוך השם הסוכנות ואנחנו, אמנם זה שני ראשים שונים אבל אני חושב ש"ואהבת את הגר" גם הם וגם אנחנו עושים את העבודה בצורה - - - ואני יכול להעיד על הצפון שאנחנו לא כל אחד בראש אחר אלא אנחנו חברים כבר.

<רחמים בלטה: כשזו חברות יש את כל הדרכים כל דבר שאפשר, יושבים ופותחים ושמים על השולחן ולא כמו בעבר, לפני שבע-שמונה שנים היו שמים מתחת לשולחן.

<רחמים בלטה: היו בעיות שלא זה המקום להתחיל לפרטן, היו בעבר תקועים, היום אנחנו מצליחים לתת לדברים מענה, יש שיתוף פעולה בין כל הצוותים.

<רחמים בלטה: אני מבקש שכל אחד יעביר את זה הלאה.

<סוניה רוט אדלר: יועבר לשטח.

<סוניה רוט אדלר: תודה רבה.

<אפרים נגוסה: תודה.

<אפרים נגוסה: אני אסכם את הדיון.

<אפרים נגוסה: אני מאוד שמח על שיתוף הפעולה בין המשרדים הרלבנטיים בקליטת העלייה, זה מאוד מעודד ומשמח אותנו כאן בוועדה ובכנסת.

<אפרים נגוסה: דבר שני, היו עיכובים קשים הייתי אומר, אבל עכשיו אני רואה שהכיוון הוא טוב וחיובי ולכן אנחנו צריכים לעודד את הכיוון שהכסף הגיע, יש טיוטת הסכם עם הסוכנות ומה שאנחנו קוראים פה בוועדה, לזרז לסיים את ההסכם, להעביר את התקציב כדי שיגיע לעולים החדשים.

<אפרים נגוסה: דבר שני, כיוון שקליטת העלייה היא מערכתית, אנחנו לא צריכים לאמר "המשרד הזה לא פועל ולא אכפת לי, אני עושה את שלי" כי זה שרשרת.

<אפרים נגוסה: לכן חשוב שהמשרדים לא צריכים לראות את הדברים כך, צריך גם ללחוץ, לפנות ולדרוש מהמשרדים האחרים הרלבנטיים.

<אפרים נגוסה: דבר שלישי, אנחנו רוצים לקבל את התייחסות כל המשרדים לשאלות שהועלו כאן.

<אפרים נגוסה: אני אפנה למנכ"ל משרד ראש הממשלה בעניין זירוז איתור דיינים.

<אפרים נגוסה: נכתוב מכתב למנכ"ל משרד ראש הממשלה בעניין זה.

<אפרים נגוסה: אנחנו גם נקיים דיון אם זה רלבנטי מה שאני מציע, לעניין המורים הן לעברית והן ליהדות.

<אפרים נגוסה: מעל לכל, אני חושב שחיבוק העולים החדשים צריך להיות הדבר הראשון לנגד עינינו.

<אפרים נגוסה: ראיתי בשטח את הדבר הזה מהצוות שמטפל במרכז הקליטה ואני רואה גם פה בדיון שכולם רוצים לעזור לטובת העולים ובעזרת השם אחינו יגיעו ונשלים את המשימה.

<אפרים נגוסה: תודה לכולם שהגעתם.